pythainlp/thaigov-v2-corpus-22032023 huggingface dataset:
วันอังคารที่ 3 มกราคม 2566
03/01/2566
นายกรัฐมนตรีและภริยา เป็นประธานพิธีทำบุญเนื่องในโอกาสวันขึ้นปีใหม่ พุทธศักราช 2566
นายกรัฐมนตรีและภริยา เป็นประธานพิธีทำบุญเนื่องในโอกาสวันขึ้นปีใหม่ พุทธศักราช 2566
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (3 มกราคม 2566) เวลา 07.30 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทำบุญเนื่องในโอกาสวันขึ้นปีใหม่ พุทธศักราช 2566 โดยมี รองนายกรัฐมนตรี คณะรัฐมนตรี เลขาธิการนายกรัฐมนตรี ข้าราชการการเมือง หัวหน้าส่วนราชการสังกัดสำนักนายกรัฐมนตรี หัวหน้าส่วนราชการภายในทำเนียบรัฐบาล ข้าราชการหน่วยงานภายในทำเนียบรัฐบาล และเจ้าหน้าที่ที่เกี่ยวข้องร่วมพิธี
เมื่อนายกรัฐมนตรีและภริยาเดินทางถึงและเข้าประจำที่นั่ง พระสงฆ์จำนวน 10 รูป ขึ้นนั่งอาสนะสงฆ์ นายกรัฐมนตรีจุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ นายกรัฐมนตรีถวายผ้าไตรพระสงฆ์ จำนวน 10 รูป จากนั้น นายกรัฐมนตรีและภริยา พร้อมด้วย รองนายกรัฐมนตรี คณะรัฐมนตรี ถวายเครื่องไทยธรรม พระสงฆ์สวดอนุโมทนา นายกรัฐมนตรีกรวดน้ำ รับพร กราบนมัสการพระรัตนตรัยหน้าโต๊ะหมู่บูชาและกราบลาพระสงฆ์
ในตอนท้าย สมเด็จพระมหารัชมงคลมุนี วัดไตรมิตรวิทยาราม ประพรมน้ำพระพุทธมนต์ เป็นอันเสร็จพิธี
วันอังคารที่ 3 มกราคม 2566
ผู้บริหารกระทรวง อว. พร้อมด้วยมหาวิทยาลัยในสังกัด ร่วมการลงนามถวายพระพรสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ผู้บริหารกระทรวง อว. พร้อมด้วยมหาวิทยาลัยในสังกัด ร่วมการลงนามถวายพระพรสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
เมื่อวันที่ 16 ธันวาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) ผู้บริหารกระทรวง อว. พร้อมด้วยผู้บริหารจากมหาวิทยาลัยในสังกัดกระทรวง อว. มหาวิทยาลัยราชภัฏ มหาวิทยาลัยเทคโนโลยีราชมงคล มหาวิทยาลัยเอกชน จากทั่วประเทศ ร่วมการลงนามถวายพระพรสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา ก่อนถวายแจกันดอกไม้ ณ อาคารภูมิสิริมังคลานุสรณ์ โรงพยาบาลจุฬาลงกรณ์
วันอังคารที่ 3 มกราคม 2566
03/01/2566
อนุมัติยกเว้นภาษีสำหรับการบริจาคเพื่อสนับสนุนการศึกษา
วันจันทร์ที่ 2 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมให้ทุกภาคส่วนมีส่วนร่วมในการพัฒนาการศึกษา โดยอนุมัติหลักการร่าง พ.ร.ฎ.
ว่าด้วยการยกเว้นรัษฎากร ซึ่งเป็นการยกเว้นภาษีให้สำหรับการบริจาคเพื่อสนับสนุนการศึกษา
โดยบุคคลธรรมดาสามารถนำเงินบริจาคสำหรับการศึกษาไปหักลดหย่อนภาษีได้ 2 เท่า แต่ไม่เกินร้อยละ 10
ของเงินได้พึงประเมินหลังหักค่าใช้จ่ายและค่าลดหย่อนอื่น ๆ ส่วนนิติบุคคลสามารถหักเป็นรายจ่ายได้ 2
เท่าของรายจ่ายที่บริจาคจริง แต่ไม่เกินร้อยละ 10 ของกำไรสุทธิก่อนหักรายจ่าย
โดยจะต้องเป็นการบริจาคผ่านระบบอิเล็กทรอนิกส์ หรือ e-Donation ของกรมสรรพากร ระหว่างวันที่ 1
ม.ค.2565 – 31 ธ.ค.2567 คาดว่ามาตรการนี้จะช่วยให้สถานศึกษาได้รับการบริจาคจากภาคเอกชนปีละ
10,000 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 3 มกราคม 2566
03/01/2566
นายกรัฐมนตรีมั่นใจมาตรการส่งเสริมการลงทุนชุดใหม่ 9 มาตรการของบีโอไอเริ่มมีผลบังคับวันนี้ (3ม.ค.) จะเป็นเครื่องมือปรับโครงสร้างประเทศไทยระยะยาวสู่เศรษฐกิจใหม่ควบคู่ดูแลสิ่งแวดล้อม
นายกรัฐมนตรีมั่นใจมาตรการส่งเสริมการลงทุนชุดใหม่ 9 มาตรการของบีโอไอเริ่มมีผลบังคับวันนี้ (3ม.ค.) จะเป็นเครื่องมือปรับโครงสร้างประเทศไทยระยะยาวสู่เศรษฐกิจใหม่ควบคู่ดูแลสิ่งแวดล้อมให้ยั่งยืน
วันที่ 3 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่รัฐบาลโดยสำนักงานคณะกรรมการส่งเสริมการลงทุน(บีโอไอ) ได้ดำเนินการปรับปรุงนโยบายส่งเสริมการลงทุนให้สอดคล้องกับเทรนด์การเปลี่ยนแปลงที่สำคัญของโลก ตั้งแต่วันนี้(3 ม.ค. 66) เป็นต้นไปมาตการส่งเสริมการลงทุนชุดใหม่ทั้งหมด 9 มาตรการ จะเริ่มมีผลบังคับและใช้บังคับเป็นเวลา 5 ปี ภายใต้ยุทธศาสตร์การส่งเสริมการลงทุน พ.ศ.2566-2570
โดย พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความมั่นใจว่ามาตรการบีโอไอชุดใหม่ที่ผ่านการอนุมัติของบอร์ดบีโอไอในช่วงปลายปี 2565 ที่ผ่านมานี้ จะสามารถดึงดูดนักลงทุนเป้าหมายศักยภาพสูงเข้าสู่ประเทศไทย เป็นรากฐานและเครื่องมือสำคัญในการปรับโครงสร้างเศรษฐกิจไทยในระยะยาวให้ไปสู่เศรษฐกิจใหม่ที่ขับเคลื่อนด้วยเทคโนโลยี นวัตกรรม และความคิดสร้างสรรค์ควบคู่กับการดูแลสิ่งแวดล้อม
น.ส.ไตรศุลี กล่าวว่า ในการกำหนดมาตรการชุดใหม่บีโอไอและหน่วยงานที่เกี่ยวข้องได้พิจารณาถึงเทรนด์หลักของโลกที่ส่งผลต่อการตัดสินใจของนักลงทุน อาทิ สงครามการค้าในรูปแบบต่างๆ การเปลี่ยนแปลงทางภูมิรัฐศาสตร์ ความยืนหยุ่นของระบบการผลิต ความสามารถของประเทศที่เป็นฐานการผลิตในการจัดการกับวิกฤต เช่นวิกฤตโรคระบาดโดยไม่ทบภาคธุรกิจ การให้ความสำคัญของพลังงานหมุนเวียน
“มาตรการส่งเสริมการลงทุนชุดใหม่ได้เริ่มใช้บังคับตั้งแต่ต้นปี ซึ่งเป็นไปตามนโยบายที่นายกรัฐมนตรีได้มอบหมายทุกหน่วยงานให้เตรียมประเทศให้พร้อมรับทั้งนักท่องเที่ยวและนักลงทุนทันทีหลังสถานการณ์โควิด19 คลี่คลาย โดยตลอดปี 2566 สำนักงานบีโอไอมีแผนงานจะจัดกิจกรรมชักจูงการลงทุนจากต่างประเทศในทุกรูปแบบกิจกรรมและทุกช่องทางทั้งออนไลน์และออนไซต์รวมกว่า 200 ครั้ง เพื่อเร่งให้ข้อมูลชุดมาตรการใหม่ให้นักลงทุนทุกภูมิภาคทั่วโลกทราบ เพื่อแข่งขันกับอีกหลายประเทศทั่วโลกที่มีการเสนอให้สิทธิประโยชน์เพื่อดึงนักลงทุนศักยภาพสูงเข้าสู่ประเทศเช่นกัน” น.ส.ไตรศุลี กล่าว
น.ส.ไตรศุลี กล่าวว่า มาตรการส่งเสริมการลงทุนชุดใหม่ 9 มาตรการ ที่ประกอบด้วยสิทธิประโยชน์ทั้งที่เป็นภาษีและใม่ใช่ภาษี ประกอบด้วย 1.มาตรการส่งเสริมการลงทุนอุตสาหกรรมที่มีความสำคัญต่อการพัฒนาประเทศ 10 หมวด จากเดิม 7 หมวด ซึ่งมีการเพิ่มอุตสาหกรรมใหม่ เช่น กิจการเกี่ยวกับยานยนต์ไฟฟ้า พลังงานประเภทใหม่ ๆ เช่น ไฮไดรเจน กิจการอาหารแห่งอนาคต และกิจการเกี่ยวกับอุตสาหกรรมอวกาศ
2.มาตรการเสริมสร้างขีดความสามารถในการแข่งขัน ที่มีการกำหนดสิทธิประโยชน์เพิ่มเติม 3.มาตรการรักษาและขยายฐานการผลิตเดิม 4.มาตรการส่งเสริมการย้ายฐานธุรกิจแบบครบวงจร 5.มาตรการกระตุ้นการลงทุนในระยะฟื้นฟูเศรษฐกิจ 6.มาตรการยกระดับอุตสาหกรรม 7.มาตรการส่งเสริมการลงทุน SMEs 8.มาตรการส่งเสริมการลงทุนในพื้นที่เป้าหมาย โดยเพิ่มพื้นที่ระเบียงเศรษฐกิจ 4 ภาค ได้แก่ ภาคเหนือ ภาคตะวันออกเฉียงเหนือ ภาคกลางและตะวันตก ภาคตะวันออก และ 9. มาตรการส่งเสริมการลงทุนเพื่อพัฒนาชุมชนและสังคม
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏนครศรีธรรมราช ประจำปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏนครศรีธรรมราช ประจำปี 2565
วันที่ 1 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏนครศรีธรรมราช ประจำปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จำนวน 1,531 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จำนวน 1,710 คน ระดับปริญญาโท 31 คน และระดับปริญญาเอก 28 คน รวมทั้งสิ้น 3,300 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
วันอังคารที่ 3 มกราคม 2566
03/01/2566
ครม.เห็นชอบยกเว้นค่าธรรมเนียมใบแทนหนังสือสำคัญแสดงการขึ้นทะเบียนประกันสังคมและใบแทนบัตรประกันสังคม เป็นเวลา2ปี ลดภาระนายจ้าง-ผู้ประกันตน
ครม.เห็นชอบยกเว้นค่าธรรมเนียมใบแทนหนังสือสำคัญแสดงการขึ้นทะเบียนประกันสังคมและใบแทนบัตรประกันสังคม เป็นเวลา2ปี ลดภาระนายจ้าง-ผู้ประกันตน
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 3 มกราคม 2566 เห็นชอบร่างกฎกระทรวงยกเว้นค่าธรรมเนียมใบแทนหนังสือสำคัญแสดงการขึ้นทะเบียนประกันสังคมและใบแทนบัตรประกันสังคม พ.ศ. .... ตามที่กระทรวงแรงงานเสนอเพื่อเป็นการส่งเสริมและยกระดับการอำนวยความสะดวกในการพิจารณาอนุญาตของทางราชการและการประกอบธุรกิจ โดยการจัดเก็บค่าธรรมเนียมเท่าที่จำเป็นที่ไม่เป็นการสร้างภาระให้กับภาครัฐและประชาชน
น.ส.ทิพานัน กล่าวว่า กระทรวงแรงงานโดยสำนักงานประกันสังคม (สปส.) ได้ดำเนินการตามมติ ครม. วันที่ 2 มกราคม 2563 ให้ทบทวนการจัดเก็บค่าธรรมเนียมในการอนุมัติ อนุญาต ของทางราชการโดยคำนึงถึงความคุ้มค่า ในกรณีค่าธรรมเนียมใบคำขอและใบแทน หากรายได้ที่ได้รับจากการจัดเก็บค่าธรรมเนียมต่ำกว่าต้นทุนของภาครัฐในการดำเนินการจัดเก็บค่าธรรมเนียมให้หน่วยงานพิจารณายกเลิกค่าธรรมเนียม หรืออัตราค่าธรรมเนียมใบอนุญาตที่มีค่าธรรมเนียมต่ำกว่า 100 บาท หรือรายได้จัดเก็บ ไม่เกิน 500,000 บาทต่อใบอนุญาตให้พิจารณายกเลิกค่าธรรมเนียม โดยให้มีการทบทวนอัตราค่าธรรมเนียมทุก 5 ปี เพื่อให้มีความเหมาะสมกับสถานการณ์และให้พิจารณาแนวทางการให้บริการผ่านระบบอิเล็กทรอนิกส์โดยทบทวนอัตราค่าธรรมเนียมที่เหมาะสมหรืออาจยกเลิกการจัดเก็บค่าธรรมเนียมได้ จึงเสนอให้ยกเว้นค่าธรรมเนียมใบแทนหนังสือสำคัญแสดงการขึ้นทะเบียนประกันสังคมและใบแทนบัตรประกันสังคม
“รัฐบาล พล.อ.ประยุทธ์ จันทร์โอชา มุ่งลดภาระค่าธรรมเนียมให้ประชาชนและลดภาระให้กับนายจ้างและผู้ประกันตน จึงเห็นชอบร่างกฎกระทรวงนี้เพื่อให้เป็นการยกเว้นค่าธรรมเนียมใบแทนหนังสือสำคัญแสดงการขึ้นทะเบียนประกันสังคมฉบับละ 50 บาท และค่าธรรมเนียมใบแทนบัตรประกันสังคมฉบับละ 10 บาท เป็นระยะเวลา 2 ปี ตั้งแต่วันที่ 1 มกราคม 2566 ถึงวันที่ 31 ธันวาคม 2567” น.ส.ทิพานัน กล่าว
วันจันทร์ที่ 2 มกราคม 2566
02/01/2566
​PM orders concerned agencies to beef up safety measures and facilitate people’s traveling back home from New Year holiday
​PM orders concerned agencies to beef up safety measures and facilitate people’s traveling back home from New Year holiday
January 2, 2023, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha is pleased to witness Thai people’s happiness from being able to visit home and celebrate New Year festivities after the COVID-19 situation eased.
As the New Year holidays is coming to an end, some people have started to travel back. The Prime Minister has instructed concerned agencies, be it, Ministry of Transport, local administrations, local and highway police, to tighten safety measures and facilitate people’s traveling back home from the holiday. He also conveyed his concern over those who will do the driving to have enough rest, check up the vehicle, and abide by the traffic rules. Should they feel tired, they are strongly advised to stop at a rest area provided by local authorities.
As for public vehicles, Ministry of Transport, by the Department of Land Transport, has prepared 209 Checking Points / Rest Areas across the country to ensure that the buses/vans are ready for utmost safety of the passengers. The Prime Minister also expressed concern over waterway transport, especially to and from several islands in the East and the South which are popular tourist destinations, and called on concerned authorities and boat/ferry operators to exercise caution, avoid overloading, and ensure that all the passengers wear life jackets at all time while traveling.
วันอังคารที่ 3 มกราคม 2566
รัฐมนตรีช่วยว่าการกระทรวงการต่างประเทศ สาธารณรัฐเช็ก เข้าเยี่ยมคารวะและหารือความร่วมมือทางวิชาการ กับ รมว.อว.
รัฐมนตรีช่วยว่าการกระทรวงการต่างประเทศ สาธารณรัฐเช็ก เข้าเยี่ยมคารวะและหารือความร่วมมือทางวิชาการ กับ รมว.อว.
เมื่อวันที่ 14 ธันวาคม 2565 :H.E. Mr. Jiri Kozakรัฐมนตรีช่วยว่าการกระทรวงการต่างประเทศ สาธารณรัฐเช็กและคณะ ได้เข้าเยี่ยมคารวะศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยศ.นพ.ประสิทธิ์ วัฒนาภาคณบดีคณะแพทยศาสตร์ศิริราชพยาบาล ผู้บริหารของ พว. และ สอทภ. เข้าร่วมหารือ ณ ห้องพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ทั้งสองฝ่ายได้แลกเปลี่ยนข้อคิดเห็นเกี่ยวกับการขับเคลื่อนความร่วมมือด้าน อววน. และเห็นชอบที่จะผลักดันความร่วมมือที่ทั้งสองฝ่ายมีความสนใจร่วมกัน ได้แก่ การทำวิจัยร่วม การแลกเปลี่ยนนักศึกษาและบุคลากร ความร่วมมือด้านเทคโนโลยีอวกาศ ความร่วมมือด้านการแพทย์และสาธารณสุข โดยปัจจุบันมี สทอภ. ที่มีภารกิจในการดำเนินงานด้านกิจการอวกาศเป็นผู้ร่วมดำเนินโครงการกับหน่วยงานด้านอวกาศของสาธารณรัฐเช็ก และมีแผนการดำเนินกิจกรรม Space Technology Demonstration ที่มีวัตถุประสงค์เพื่อจัดแสดงอุปกรณ์ แลกเปลี่ยนองค์ความรู้ด้านกิจการอวกาศ รวมถึงเป็นการสร้างเครือข่ายนักวิจัย ผลักดันผลงานวิจัยด้านอวกาศออกสู่เชิงพาณิชย์อีกด้วย
รมว.อว. ได้กล่าวแสดงความขอบคุณที่สาธารณรัฐเช็กเล็งเห็นถึงศักยภาพของประเทศไทยที่มีความเชี่ยวชาญด้านการแพทย์และสุขภาพเป็นอันดับชั้นนำของโลกและเป็นอันดับต้นของเอเชีย ดังนั้นการสร้างความร่วมมือด้านการผลิตอุปกรณ์การแพทย์และความร่วมมือทางวิชาการ โดยใช้ประเทศไทยเป็นศูนย์กลาง (gateway) จะเป็นโอกาสในการขยายความร่วมมือของสาธารณรัฐเช็กไปสู่ประเทศอื่นในแถบเอเชีย อีกทั้งประเทศไทยมีขีดความสามารถที่จะเป็นฐานกำลังการผลิตและสามารถเชื่อมโยงหรือส่งออกเครื่องมือทางการแพทย์ไปยังประเทศในภูมิภาคเอเชียได้อีกด้วย และยินดีที่จะผลักดันให้เกิดความร่วมมือของทั้งสองประเทศอย่างเป็นรูปธรรมต่อไป
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏยะลา ประจำปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏยะลา ประจำปี 2565
วันที่ 1 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏยะลา ประจำปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี มีผู้เข้ารับพระราชทานปริญญาบัตร ระดับปริญญาตรี จำนวน 633 ระดับปริญญาโท 6 คน และระดับปริญญาเอก 4 คน รวมทั้งสิ้น 643 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
วันอังคารที่ 3 มกราคม 2566
03/01/2566
โฆษกรัฐบาลเผย นายกฯ ปลื้ม นักกีฬายกน้ำหนักไทย คว้าแล้ว 6 เหรียญทอง ในการแข่งขัน 7th Qatar Cup ที่กรุงโดฮา ประเทศกาตาร์
โฆษกรัฐบาลเผย นายกฯ ปลื้ม นักกีฬายกน้ำหนักไทย คว้าแล้ว 6 เหรียญทอง ในการแข่งขัน 7th Qatar Cup ที่กรุงโดฮา ประเทศกาตาร์ ระหว่างวันที่ 30 ธันวาคม 2565 ถึง 4 มกราคม 2566 ชวนคนไทยร่วมลุ้นเหรียญเพิ่ม
วันที่ 3 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่านักกีฬายกน้ำหนักไทยทำผลงานได้ดีเยี่ยมชนะการแข่งขันได้รับเหรียญทองแล้ว 6 รายการ จากการแข่งขัน 7th Qatar Cup ที่กรุงโดฮา ประเทศกาตาร์ ระหว่างวันที่ 30 ธันวาคม 2565 ถึง 4 มกราคม 2566
โฆษกประจำสำนักนายกรัฐมนตรีกล่าวว่า ในการแข่งขันครั้งนี้ ประเทศไทยส่ง นักกีฬาเข้าร่วมจำนวน 3 คน โดยนักกีฬายกน้ำหนักไทย สามารถทำผลงานได้อย่างยอดเยี่ยม ได้ 3 เหรียญทอง ในรุ่น 49 กิโลกรัมหญิง จาก สุรจนา คำเบ้า และ 3 เหรียญทอง ในรุ่น 81 กิโลกรัมหญิง จาก สิริยากร ไขพันดุง ทั้งนี้ ประเทศไทยยังมีลุ้นเหรียญรางวัลเพิ่มเติม จาก รุ่งสุริยา ปัญญะ ในรุ่น 109 กิโลกรัมชาย ที่จะแข่งขันในวันนี้ (3 มกราคม 2566) เวลา 22.00น ตามเวลาประเทศไทย
“นายกรัฐมนตรี ชื่นชมผลงานนักกีฬายกน้ำหนักไทย ถือว่าเป็นอีกครั้งหนึ่งที่นักกีฬาไทย สามารถทำผลงานได้อย่างยอดเยี่ยม พร้อมเชิญชวนคนไทย ร่วมเชียร์ให้กำลังใจนักกีฬาไทยจนจบการแข่งขัน” นายอนุชาฯ กล่าว
วันอังคารที่ 3 มกราคม 2566
ดร. พัชรินรุจา เป็นประธานคณะกรรมการดำเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจำปีการศึกษา 2565
ดร. พัชรินรุจา เป็นประธานคณะกรรมการดำเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจำปีการศึกษา 2565
วันที่ 30 พฤศจิกายน 2565 ดร. พัชรินรุจา จันทรโรนานนท์ ทปษ.รมว.อว. เป็นประธานคณะกรรมการดำเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจำปีการศึกษา 2565 สัมภาษณ์นักศึกษาเพื่อรับทุน โดยมี ศ.พัดชา อุทิศวรรณกุล ผศ.อนุชา ทีรคานนท์ หม่อมหลวงทรงลักษณ์ สวัสดิวัตน์ นางสาวรติรส ภู่วิภาดาวรรธน์ และ นางสาววราภรณ์ รุ่งตระการ ผอ.กสค. เป็นคณะกรรมการผู้ทรงคุณวุฒิ
โดยทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เป็นพระประสงค์ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ต้องการสนับสนุนให้นิสิต นักศึกษาที่มีความสามารถด้านศิลปะ มีโอกาสศึกษาจนสำเร็จการศึกษาระดับปริญญาตรี จบออกไป และใช้ความสามารถสร้างสรรค์ผลงาน นวัตกรรมด้านศิลปะเพื่อพัฒนาท้องถิ่น สังคม และเป็นพลเมืองที่มีคุณภาพของประเทศชาติ ซึ่งจากการที่ สป.อว ได้ประกาศรับสมัคร นิสิต นักศึกษาระดับปริญญาตรี ชั้นปีที่ 2 ในด้านศิลปะทุกแขนง ที่มีทักษะในการสร้างสรรค์ผลงานและนวัตกรรมด้านศิลปะ มีความประพฤติและผลการเรียนที่ดี สมัครเข้ารับทุนฯ โดยในปีนี้มีนักศึกษาสนใจสมัครเข้ารับทุนจำนวนมาก จากสถาบันอุดมศึกษา 29 สถาบัน จำนวน 50 คน โดยคณะกรรมการฯ ได้คัดเลือกในรอบที่ 1 ไปแล้ว เหลือผู้เข้ารอบสัมภาษณ์ในวันนี้ จำนวน 25 ราย และคณะกรรมการจะคัดเลือกให้เหลือ 10 ราย และถวายรายชื่อผู้ผ่านการคัดเลือกแด่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เพื่อทรงตัดสินคัดเลือกผู้ได้รับทุน จำนวน 5 รายต่อไป
วันอังคารที่ 3 มกราคม 2566
ชวนประชาชนสวดมนต์ข้ามปี ส่งท้ายปีเก่า รับศักราชใหม่ 2566
วันเสาร์ที่ 31 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลสืบสานพระพุทธศาสนาเชิญชวนพุทธศาสนิกชนลด ละ เลิกอบายมุข
และร่วมกิจกรรมสวดมนต์ข้ามปี เสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566
ระหว่างวันเสาร์ที่ 31 ธ.ค.2565 – วันอาทิตย์ที่ 1 ม.ค.2566 โดยส่วนกลางมีกิจกรรมที่
วัดพระเชตุพนวิมลมังคลาราม เขตพระนคร และ วัดอรุณราชวราราม เขตบางกอกใหญ่
ส่วนภูมิภาคประชาชนร่วมกิจกรรมได้ที่วัด ศาสนสถาน และสถานที่จัดกิจกรรมทั่วประเทศ ทั้งนี้
จังหวัดที่มีพรมแดนติดต่อประเทศเพื่อนบ้าน 15 จังหวัดจะจัดกิจกรรมสวดมนต์ข้ามปีอาเซียน
ส่วนพุทธศาสนิกชนในต่างประเทศสามารถร่วมกิจกรรมสวดมนต์ข้ามปีได้ที่วัดพุทธทั่วโลก
ประชาชนที่ไม่สะดวกเดินทางร่วมกิจกรรมทางออนไลน์ได้ที่ www.prayer2566.com
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 3 มกราคม 2566
ดีอีเอส ประชุม กสทช.
ดีอีเอส ประชุม กสทช.
วันนี้ (3 มกราคม 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวงฯ ร่วมประชุมหารือโครงการต่างๆ ที่ กสทช. ดำเนินการร่วมกับ ดศ. พร้อมสวัสดีปีใหม่ ศ.(คลินิก) นพ. สรณ บุญใบชัยพฤกษ์ ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และผู้บริหาร ของ กสทช. ณ สนง.กสทช.
___________________
วันอังคารที่ 3 มกราคม 2566
03/01/2566
ชวนลูกหนี้ร่วมงานมหกรรมร่วมใจแก้หนี้ ลงทะเบียนได้ถึง 31 ม.ค.66
วันอังคารที่ 3 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าช่วยเหลือประชาชนแก้ปัญหาหนี้สินครัวเรือนอย่างต่อเนื่อง
ผ่านการจัดงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน
โดยปัจจุบันมีลูกหนี้เข้าร่วมโครงการผ่านระบบออนไลน์แล้วกว่า 170,000 ราย มีเจ้าหนี้ร่วมโครงการกว่า 60
ราย ประชาชนที่ต้องการความช่วยเหลือด้านปัญหาหนี้สินลงทะเบียนเข้าร่วมโครงการได้ที่
www.bot.or.th/debtfair ถึงวันที่ 31 ม.ค.2566 หรือไปที่งานมหกรรมแก้หนี้สัญจร ในวันที่ 20 – 22 ม.ค.
ที่ศาลาประชาคมเทศบาลเมืองบ้านสวน จ.ชลบุรี และวันที่ 27 – 29 ม.ค.
ที่หอประชุมมหาวิทยาลัยสงขลานครินทร์ จ.สงขลา สอบถามเพิ่มเติมได้ที่ ศูนย์คุ้มครองผู้ใช้บริการทางการเงิน
ธนาคารแห่งประเทศไทย โทร. 1213 หรือ ทางแอปพลิเคชันไลน์ @doctordebt
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 3 มกราคม 2566
บริษัท ขนส่ง จำกัด รายงานข้อมูลการเดินรถโดยสาร ณ วันที่ 2 มกราคม 2566
รถโดยสารเพียงพอ ไม่มีผู้โดยสารตกค้าง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยภายหลังลงพื้นที่ตรวจการอำนวยความสะดวกประชาชนเดินทางกลับเข้ากรุงเทพฯ หลังวันหยุดยาวในช่วงเทศกาลปีใหม่ 2566 ณ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) ว่า
จากข้อมูลการเดินรถเมื่อวานนี้ (2 มกราคม 2566) บริษัท ขนส่ง จำกัด (บขส.) ได้จัดรถโดยสาร (รถ บขส. รถร่วมบริการ และรถตู้) รองรับการเดินทางในเที่ยวกลับ จำนวน 3,900 เที่ยว มีผู้โดยสารใช้บริการ 58,531 คน สำหรับเที่ยวไป บขส. ได้จัดรถโดยสาร จำนวน 3,571 เที่ยว รองรับผู้โดยสาร 37,513 คน โดย บขส. สามารถจัดรถโดยสารได้เพียงพอ ไม่มีผู้โดยสารตกค้าง
ทั้งนี้ ในช่วงวันหยุดเทศกาลปีใหม่ 2566 ตั้งแต่วันที่ 27 ธันวาคม 2565 - 2 มกราคม 2566 บขส. ได้จัดรถโดยสาร (รถ บขส. รถร่วมบริการ และรถตู้) ในเที่ยวไป จำนวน 24,212 เที่ยว รองรับผู้โดยสาร จำนวน 311,910 คน สำหรับเที่ยวกลับได้จัดรถโดยสาร จำนวน 24,185 เที่ยว รองรับผู้โดยสาร 297,393 คน ส่วนเรื่องร้องเรียนพบว่า ส่วนใหญ่เป็นการร้องเรียนเรื่องการให้บริการของรถร่วมบริการและรถตู้ ซึ่ง บขส. ได้ดำเนินการตามระเบียบ พร้อมได้กำชับให้ผู้ประกอบการควบคุมและดูแลไม่ให้เกิดปัญหาด้านการบริการ รวมทั้งจะนำข้อมูลต่าง ๆ ที่ได้รับมาพัฒนาและปรับปรุงงานด้านบริการต่อไป
นายสัญลักข์ ปัญวัฒนลิขิต กล่าวเพิ่มเติมว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้ทุกหน่วยงานในสังกัดกระทรวงคมนาคมเตรียมพร้อมรองรับการเดินทางกลับของประชาชน บขส. จึงได้ร่วมบูรณาการกับหน่วยงานที่เกี่ยวข้องในการอำนวยความสะดวกประชาชนเดินทางกลับเข้ากรุงเทพฯ ตั้งแต่วันที่ 1 - 3 มกราคม 2566 ได้แก่ 1) ขอความร่วมมือองค์การขนส่งมวลชนกรุงเทพ จัดรถโดยสารรับ - ส่ง ผู้โดยสารไปยังสถานีรถไฟฟ้าบีทีเอส หรือเส้นทางอื่น ๆ และ 2) ประสาน จส.100 และ สวพ.91 ประชาสัมพันธ์ให้รถแท็กซี่มารับผู้โดยสารในช่วงเวลาดังกล่าว นอกจากนี้ บขส. ขอบคุณทุกหน่วยงาน อาทิ การรถไฟแห่งประเทศไทย กองบังคับการตำรวจจราจร สน.บางซื่อ สน.ตลิ่งชัน และ สน.ทองหล่อ ที่ได้สนับสนุนเจ้าหน้าที่ตำรวจมาอำนวยความสะดวกด้านการจราจรโดยรอบสถานีขนส่ง รวมถึง สำนักงาน ป.ป.ส. และกรมการขนส่งทางบกที่ได้ร่วมกันอำนวยความสะดวกประชาชนเดินทางในช่วงเทศกาลปีใหม่
ทั้งนี้ เพื่อส่งมอบของขวัญปีใหม่ตามนโยบายกระทรวงคมนาคม บขส. ได้มอบส่วนลดค่าโดยสาร จำนวน 10 % ให้ผู้โดยสารที่ซื้อตั๋ว บขส. ผ่านช่องทางออนไลน์ Application : E-Ticket หรือ Website บขส. www.transport.co.th และเดินทางในระหว่างวันที่ 3 - 9 มกราคม 2566 ตามโครงการ “HAPPY NEW YEAR 2023 ลด 10% ไปก่อน - กลับทีหลัง” สอบถามข้อมูลการเดินทางเพิ่มเติมได้ที่ Call Center โทร.1490 เรียก บขส. ตลอด 24 ชั่วโมง
วันอังคารที่ 3 มกราคม 2566
03/01/2566
รัฐบาลเห็นชอบแผนปฏิบัติการด้านการศึกษาอาเซียน - รัสเซีย พ.ศ. 2565 -2569 ยกระดับความร่วมมือการศึกษาไทยกับนานาชาติ
รัฐบาลเห็นชอบแผนปฏิบัติการด้านการศึกษาอาเซียน - รัสเซีย พ.ศ. 2565 -2569 ยกระดับความร่วมมือการศึกษาไทยกับนานาชาติ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 3 มกราคม 2566 ว่า ครม.เห็นชอบแผนปฏิบัติการด้านการศึกษาอาเซียน - รัสเซีย พ.ศ.2565-2569 (ASEAN - Russian Federation Plan of Action on Education 2022 - 2026) แผนปฏิบัติการนี้ จัดทำขึ้นโดยคณะทำงานด้านการศึกษาอาเซียน - รัสเซีย เพื่อเสริมสร้างความร่วมมือด้านการศึกษาระหว่างอาเซียนกับรัสเซีย โดยมีกลไกการดำเนินกิจกรรมผ่านคณะทำงานด้านการศึกษาอาเซียน - รัสเซีย ซึ่งจะมีการจัดประชุมคณะทำงานครั้งต่อไปในปี 2567 โดยไทยเป็นประธานร่วมกับรัสเซีย
แผนปฏิบัติการด้านการศึกษาอาเซียน - รัสเซีย พ.ศ.2565 - 2569 มีวัตถุประสงค์เพื่อเป็นแนวทางการดำเนินงาน ตรวจสอบ และประเมินกิจกรรมที่จะเสริมสร้างความร่วมมือด้านการศึกษาระหว่างอาเซียนกับรัสเซีย โดยจะขับเคลื่อนแผนปฏิบัติการผ่าน 5 ยุทธศาสตร์ ดังนี้
1.เสริมสร้างและพัฒนากิจกรรมร่วมทางการศึกษา อาทิ 1)แบ่งปันข้อมูลและแนวปฏิบัติที่ดีในการเสริมสร้างศักยภาพในระดับสากล 2)สนับสนุนเครือข่ายระหว่างโรงเรียนประถมและมัธยม สถาบันอาชีวศึกษา และสถาบันอุดมศึกษา เพื่อส่งเสริมการแลกเปลี่ยนทางวิชาการ เป็นต้น
2.เสริมสร้าง พัฒนา และส่งเสริมความเชื่อมโยงระหว่างประชาชน และภาควิชาการ อาทิ 1)ส่งเสริมการมีส่วนร่วมของนักเรียนและนักวิชาการในการประชุมเชิงปฏิบัติการและงานสัมมนาต่าง ๆ 2)เสริมสร้างศักยภาพในการทำวิจัยให้แก่นักวิจัยผ่านโครงการและเครือข่ายอาเซียน - รัสเซีย เป็นต้น
3.ส่งเสริมความร่วมมือระหว่างภาครัฐ สถาบันการศึกษา และภาคเอกชน อาทิ 1) จัดตั้งพื้นที่เพื่อส่งเสริมความร่วมมือทางการศึกษาระหว่างองค์กรด้านการศึกษาและภาคธุรกิจ 2)พัฒนาผลลัพธ์จากการศึกษา และการฝึกอบรมให้ตรงต่อความต้องการของตลาดแรงงาน เป็นต้น
4.สร้างเครือข่ายทางการศึกษาเพื่อยกระดับความร่วมมือระหว่างประเทศ อาทิ 1)ส่งเสริมการแลกเปลี่ยนครู ผู้ช่วย นักเรียน ผู้นำโรงเรียนหรือผู้บริหาร รวมถึงอุปกรณ์การจัดการเรียนการสอนและการใช้เทคโนโลยีสารสนเทศ 2)พัฒนาฐานข้อมูลเพื่อส่งเสริมการแบ่งปันข้อมูล และความร่วมมือระหว่างองค์การด้านการศึกษา เป็นต้น
5.เสริมสร้างยุทธศาสตร์ความร่วมมือระหว่างอาเซียน - รัสเซีย อาทิ 1)เสริมสร้างหุ้นส่วนความร่วมมือให้มีความเข้มแข็ง และพัฒนาความร่วมมือระหว่างอาเซียน - รัสเซียในหัวข้อที่มีความสนใจร่วมกัน 2)ขยายความร่วมมือระหว่างผู้มีส่วนได้ส่วนเสีย เป็นต้น
นางสาวรัชดา กล่าวด้วยว่า ประโยชน์ที่ไทยจะได้รับจากแผนปฏิบัติการฉบับนี้ คือ 1)นักเรียนและเยาวชนไทยจะได้รับโอกาสในการพัฒนาด้านวิชาการ ศิลปวัฒนธรรมและทักษะในการใช้ชีวิต 2)เสริมสร้างเครือข่ายความร่วมมือระหว่างสถาบันการศึกษาในการพัฒนาการศึกษาและการเรียนรู้ระหว่างกัน และ 3)ส่งเสริมความสัมพันธ์ระหว่างประเทศสมาชิกอาเซียนและรัสเซีย
วันอังคารที่ 3 มกราคม 2566
ปี 2566 ปีแห่งสุขภาพผู้สูงวัย ดูแลอย่างเป็นระบบและทั่วถึง
วันอาทิตย์ที่ 1 มกราคม 2566
ปี 2566 ปีแห่งสุขภาพผู้สูงวัย ดูแลอย่างเป็นระบบและทั่วถึง
ต่อจากนี้ไป ขอเชิญรับฟังไทยคู่ฟ้า
รัฐบาลให้ความสำคัญกับผู้สูงอายุโดยให้ปี 2566 เป็นปีแห่งสุขภาพผู้สูงวัย
เพื่อให้ผู้สูงอายุได้รับการดูแลอย่างเป็นระบบและทั่วถึง ประกอบด้วย ดำเนินการคัดกรองความถดถอย 9 ด้าน
ส่งต่อผู้สูงอายุที่มีความเสี่ยงต่อการเกิดโรคเข้ารับบริการรักษา
ส่งมอบวัสดุอุปกรณ์ที่จำเป็นต่อการใช้ชีวิตแก่ผู้สูงอายุทั่วประเทศ ได้แก่ แว่นสายตา ผ้าอ้อมผู้ใหญ่
ฟันเทียมและรากฟันเทียม ทั้งนี้ ผู้สูงอายุสามารถเข้ารับบริการดูแลสุขภาพ เช่น ฉีดวัคซีน
ตรวจคัดกรองโรคเบาหวาน ตรวจคัดกรองโรคซึมเศร้า ได้ที่
รพ.คู่สัญญาของสำนักงานหลักประกันสุขภาพแห่งชาติทุกแห่งทั่วประเทศ และผู้สูงอายุที่มีภาวะพึ่งพิง
มีสิทธิได้รับการดูแลในชุมชนด้วยกองทุนระบบการดูแลระยะยาว
เพื่อให้ผู้สูงอายุมีสุขภาพแข็งแรงและมีคุณภาพชีวิตที่ดี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 3 มกราคม 2566
รัฐมนตรี อว. นำทีมคณะผู้บริหาร ทำบุญตักบาตร เนื่องในวันพ่อแห่งชาติ 5 ธันวาคม
รัฐมนตรี อว. นำทีมคณะผู้บริหาร ทำบุญตักบาตร เนื่องในวันพ่อแห่งชาติ 5 ธันวาคม
5 ธันวาคม 2565 ณ บริเวณท้องสนามหลวง/ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ ศ.ดร.ศุภชัย ปทุมนากุล รองปลัดกระทรวงฯ รศ.ดร.พาสิทธิ์ หล่อธีรพงศ์ รองปลัดกระทรวงฯ นางสาวสุณีย์ เลิศเพียรธรรม หัวหน้าผู้ตรวจราชการกระทรวงฯ คณะผู้บริหาร อว. และหน่วยงานในสังกัด อว. ร่วมพิธีทำบุญตักบาตรพระสงฆ์ถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 จำนวน 189 รูป ร่วมวางพานพุ่มดอกไม้และพิธีถวายบังคมเพื่อน้อมรำลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธี
5 ธันวาคมของทุกปี นอกจากจะเป็นวันพ่อแห่งชาติแล้ว ยังถูกกำหนดให้เป็นวันชาติในประเทศไทย เป็นวันเฉลิมฉลองของชาติไทย และเป็นวันพระบรมราชสมภพของพระมหากษัตริย์ตามขนบประเพณีของประเทศที่มีพระมหากษัตริย์เป็นประมุขโดยปัจจุบันตรงกับวันที่ 5 ธันวาคมของทุกปี ซึ่งตรงกับวันคล้ายวันเฉลิมพระชนมพรรษาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 3 มกราคม 2566
03/01/2566
นายกฯ เน้นย้ำรัฐบาลเร่งรัดติดตามงานด้านต่าง ๆ หวังดูแลประชาชนให้มีรายได้เพิ่มขึ้น ประเทศมีรายได้สูงขึ้นควบคู่อย่างสมดุล แสดงความมั่นใจรัฐบาลพร้อมรับนักท่องเที่ยวจีน
นายกฯ เน้นย้ำรัฐบาลเร่งรัดติดตามงานด้านต่าง ๆ หวังดูแลประชาชนให้มีรายได้เพิ่มขึ้น ประเทศมีรายได้สูงขึ้นควบคู่อย่างสมดุล แสดงความมั่นใจรัฐบาลพร้อมรับนักท่องเที่ยวจีน กำชับค้นหากำลังพล ร.ล.สุโขทัยที่สูญหายอย่างต่อเนื่อง
วันนี้ (3 มกราคม 2566) เวลา 13.30 น. ณ ทางเชื่อมตึกสันติไมตรีและไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะรัฐมนตรี ถึงการทำงานของรัฐบาลว่า จะเร่งรัดและติดตามงานด้านต่าง ๆ ในทุกด้าน เช่น โครงสร้างการทำงาน กลไก กฎหมาย และกฎ กติกาต่าง ๆ โดยจะพยายามดำเนินการให้ได้มากที่สุด เพื่อผลประโยชน์กลับมาสู่ประชาชนและประเทศชาติ เพื่อให้ประชาชนมีรายได้เพิ่มขึ้นและประเทศมีรายได้สูงขึ้นควบคู่กันไปอย่างสมดุล แม้หลายอย่างจะมีปัญหาติดขัดในขั้นตอนการดำเนินการบ้าง แต่หากทุกคนร่วมมือกันประเทศชาติก็จะเดินหน้าต่อไปได้ พร้อมยืนยันรัฐบาลทำเพื่อประเทศไทยและทำเพื่อคนไทยทุกคน
พร้อมกันนี้ นายกรัฐมนตรีได้ให้ความมั่นใจในมาตรการรับนักท่องเที่ยวจีน ซึ่งรัฐบาลมีความพร้อมและได้จัดเตรียมมาตรการต่าง ๆ เพื่อไม่ให้ส่งผลกระทบในด้านการท่องเที่ยว มั่นใจในความพร้อมของกระทรวงสาธารณสุขและทีมแพทย์ของไทยมีคุณภาพ พร้อมกล่าวถึงมาตรการรับมือของประเทศต่าง ๆ ทั่วโลกก็มีการเตรียมการโดยมีมาตรการแตกต่างกันออกไป ขึ้นอยู่กับพื้นฐานด้านการรักษาพยาบาลของแต่ละประเทศ ขอให้ทุกคนเชื่อมั่นในศักยภาพและความพร้อมในการรับมือของไทย เพราะจะเป็นการสร้างรายได้ให้กับประเทศ โดยได้เน้นย้ำมาตรการป้องกันตนเองอย่างเคร่งครัด
นอกจากนี้ นายกรัฐมนตรียังได้กล่าวถึงกรณีผู้สูญหายจากเหตุการณ์เรือหลวงสุโขทัยล่ม โดยได้สั่งการให้ดำเนินการค้นหาอย่างต่อเนื่องจนกว่าจะพบกำลังพลเรือทุกคน และการสอบสวนต่าง ๆ ให้ดำเนินการตามขั้นตอน พร้อมขอให้ทุกคนติดตามรับฟังข่าวสารจากทางกองทัพเรือ
โอกาสนี้ นายกรัฐมนตรีได้กล่าวอวยพรสื่อมวลชน ขอให้ทุกคนมีความสุข สุขภาพแข็งแรง ทำสิ่งใดประสบความสำเร็จ ขอให้ช่วยกันพัฒนาบ้านเมือง และร่วมกันสร้างความเข้าใจในเรื่องสำคัญหลาย ๆ อย่างด้วย
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏสงขลา ประจำปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏสงขลา ประจำปี 2565
วันที่ 29 พฤศจิกายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏสงขลา ประจำปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จำนวน 1,681 คน ระดับปริญญาโท 18 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จำนวน 1,586 คน และบัณฑิตกิตติมศักดิ์ 2 คน รวมทั้งสิ้น 3,287 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
วันอังคารที่ 3 มกราคม 2566
กรมทางหลวง รายงานสภาพจราจรบนทางหลวงสายหลัก และทางหลวงพิเศษระหว่างเมือง  ช่วงเทศกาลปีใหม่ 2566 ณ วันที่ 3 มกราคม 2566 เวลา 08.00 น.
.....
สำนักอำนวยความปลอดภัย และศูนย์บริหารจัดการจราจรและอุบัติเหตุ กรมทางหลวง (HTOC) กระทรวงคมนาคม รายงานสภาพจราจรบนทางหลวงสายหลักและทางหลวงพิเศษระหว่างเมือง (มอเตอร์เวย์) ช่วงเทศกาลปีใหม่ 2566 ในวันที่ 3 มกราคม 2566 เวลา 08.00 น. จำนวน 12 เส้นทาง พบว่า ในภาพรวมปริมาณการจราจรคล่องตัว สายอีสานยังคงมีประชาชนบางส่วนเดินทางกลับมาในช่วงเช้า ส่งผลให้มีการจราจรหนาแน่น ชะลอตัวในบางช่วง ดังนี้
1. นครสวรรค์ (ทล.32) - ดอนเมือง (ทล.1) สภาพจราจรคล่องตัว เคลื่อนตัวได้ช่วงคลองหลวง
2. ชัยนาท (ทล.340) - บางบัวทอง สภาพจราจรคล่องตัว
3. โคราช (ทล.204) - สระบุรี (ทล.2) - ต่างระดับบางปะอิน (ทล.1) สภาพจราจรคล่องตัว โดยการจราจรหนาแน่นช่วงปากช่อง เคลื่อนตัวได้ช่วงมวกเหล็ก ชะลอตัวช่วงเมืองสระบุรี รวมถึงบริเวณ หนองแคเคลื่อนตัวได้ช่วงวังน้อย
4. หล่มสัก (ทล.21) - ม่วงค่อม (ทล.205) - สระบุรี (ทล.21) สภาพจราจรคล่องตัว
5. ปักธงชัย - ปราจีนบุรี - ฉะเชิงเทรา - รามอินทรา (ทล.304) สภาพจราจรคล่องตัว หนาแน่นช่วงวังน้ำเขียว เคลื่อนตัวได้ช้าช่วงนาดี ชะลอตัวช่วงกบินทร์บุรี
6. กบินทร์บุรี (ทล.33) - รังสิต (ทล.305) สภาพจราจรคล่องตัว
7. เพชรบุรี (ทล.4) - สมุทรสงคราม - สมุทรสาคร - ต่างระดับบางขุนเทียน (ทล.35) สภาพจราจรคล่องตัว
8. เพชรบุรี - ราชบุรี - นครปฐม (ทล.4) - ตลิ่งชัน (ทล.338) สภาพจราจรคล่องตัว
9. พัทยา - ทับช้าง (มอเตอร์เวย์ M7) สภาพจราจรคล่องตัว
10. บางปะกง - บางนา (ทล.34) สภาพจราจรคล่องตัว
11. วงแหวนกาญจนาภิเษก (ทล.9) ฝั่งตะวันออก (มอเตอร์เวย์ M9) สภาพจราจรคล่องตัว ทั้งนี้ มีการชะลอตัวช่วง กม. ที่ 38+000 - 40+000 (เนื่องจากอุบัติเหตุ)
12. วงแหวนกาญจนาภิเษก (ทล.9) ฝั่งตะวันตก สภาพจราจรคล่องตัว และเส้นทางพิเศษ มอเตอร์เวย์ ช่วงขามทะเลสอ - สีคิ้ว - ปากช่อง สภาพจราจรคล่องตัว
สำหรับผลสรุปปริมาณจราจรขาเข้าและขาออกกรุงเทพฯ บนทางสายหลวงหลักและมอเตอร์เวย์ เมื่อวันที่ 2 มกราคม 2566 พบว่า มีจำนวนทั้งสิ้น 1,026,828 คัน แบ่งเป็น ขาออก 385,915 คัน และขาเข้า 604,913 คัน ส่วนปริมาณรถที่ใช้มอเตอร์เวย์ M6 สายบางปะอิน - นครราชสีมา ช่วงปากช่อง -สีคิ้ว - ขามทะเลสอ ระยะทาง 64 กิโลเมตร ซึ่งเปิดให้บริการเป็นการชั่วคราว ทิศทางเดียว (วันเวย์) สำหรับรถขาออก ระหว่างวันที่ 29 - 31 ธันวาคม 2565 และสำหรับรถขาเข้าระหว่างวันที่ 1 - 4 มกราคม 2566 นั้น พบว่า เมื่อวันที่ 2 มกราคม 2566 มีรถใช้บริการทั้งสิ้น 29,774 คัน โดยแบ่งเป็นรถที่ขึ้นใช้บริการจากขามทะเลสอ จำนวน 7,925 คัน และขึ้นใช้บริการจากสีคิ้ว จำนวน 21,849 คัน โดยช่วงปากช่อง - สีคิ้ว สามารถแบ่งเบาปริมาณจราจรขาเข้าบน ทล.2 (ถนนมิตรภาพ) บริเวณ กม. ที่ 75 ช่วงลำตะคองได้ 28%
ขณะที่สถิติอุบัติเหตุบนทางหลวงแผ่นดิน เมื่อวันที่ 2 มกราคม 2566 พบว่า มีการเกิดอุบัติเหตุ จำนวน 145 ครั้ง เสียชีวิต 18 ราย บาดเจ็บ 193 ราย เมื่อรวมสถิติอุบัติเหตุสะสม 4 วันของช่วงเทศกาลปีใหม่ ระหว่างวันที่ 29 ธันวาคม 2565 - 2 มกราคม 2566 พบว่า มีการเกิดอุบัติเหตุรวมทั้งสิ้น 930 ครั้ง เสียชีวิต 131 ราย บาดเจ็บ 992 ราย จำนวนอุบัติเหตุและผู้บาดเจ็บลดลงจากช่วงเทศกาลปีใหม่ 2565 คิดเป็น 17% และ 21% ตามลำดับ ในขณะที่จำนวนผู้เสียชีวิตเพิ่มขึ้น 6% โดยสาเหตุส่วนใหญ่ยังคงมาจากขับรถเร็วถึง
567 ครั้ง ส่วนยานพาหนะที่เกิดเหตุมากที่สุดคือรถยนต์กระบะ จำนวน 497 คัน
วันอังคารที่ 3 มกราคม 2566
03/01/2566
​BOI’s new package of investment incentives to take effect for 5 years
​BOI’s new package of investment incentives to take effect for 5 years
January 3, 2023, Deputy Government Spokesperson Traisuree Taisaranakul disclosed that BOI’s new package of incentives, which comprises nine tax and non-tax measures under the new investment promotion strategy (2023-2027), will take effect from January 3, 2023 for the period of 5 years.
Prime Minister and Defense Minister Gen. Prayut Chan-o-cha expressed confidence that the new package of incentives, which was approved by the BOI late last year, would be able to attract prospective high-caliber investors, who are fundamental to the restructuring of Thailand into innovation, technology, and creativity-driven “new economy”.
In outlining the 9 measures for investment promotion, BOI and concerned agencies took into consideration major global trends that would impact investors’ decision, i.e., different forms of trade war, geopolitical changes, manufacturing resilience, ability of the country to tackle crises (e.g., epidemic crisis) with no impact against business sector, and priority on renewable energy.
The 9 BOI measures have taken effect at the beginning of 2023. Throughout the year, BOI will come up with over 200 onsite and online activities to promote the new package of investment incentives, and to attract inward foreign investment from across the globe.
The 9 measures are: 1) addition of industrial sectors, from 7 to 10 sectors, that are crucial for national development. The newly-added industries to be eligible for investment incentives are, for example, manufacturing of hydrogen vehicles, future food industry, space industry, etc.; 2) additional tax incentives for competitiveness enhancement; 3) retention & expansion of production facilities; 4) relocation of production bases to Thailand; 5) investment stimulus package for economic recovery; 6) promotion of smart & sustainable industry; 7) strengthening of SMEs; 8) investment promotion in target areas (four regional economic corridors: North, Northeast, Central and West, and East); and 9) investment promotion for community and social development.
วันอาทิตย์ที่ 22 มกราคม 2566
22/01/2566
โฆษกรัฐบาลเผย นายกฯ ปลื้ม ประเทศไทยติด 1 ใน 23 สถานที่ที่ดีที่สุดในโลกสำหรับการท่องเที่ยวในปี 2023 จากเว็บไซต์ Insider ขึ้นชื่อมีเทศกาลที่น่าสนใจตลอดทั้งปี เหมาะกับนักชิมนักชอปทั่วโลก
โฆษกรัฐบาลเผย นายกฯ ปลื้ม ประเทศไทยติด 1 ใน 23 สถานที่ที่ดีที่สุดในโลกสำหรับการท่องเที่ยวในปี 2023 จากเว็บไซต์ Insider ขึ้นชื่อมีเทศกาลที่น่าสนใจตลอดทั้งปี เหมาะกับนักชิมนักชอปทั่วโลก
วันนี้ (22 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ประเทศไทยติด 1 ใน 23 สถานที่ที่ดีที่สุดในโลกสำหรับการท่องเที่ยวในปี 2023 (23 of the best places to travel to around the world in 2023) จากการรายงานของ Insider ซึ่งเป็นเว็บไซต์และแอปพลิเคชันนำเสนอข่าวสารและไลฟ์สไตล์ชื่อดังของสหรัฐอเมริกา (ที่มา: Best Places to Travel Internationally Around the World in 2023 (insider.com)) ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีเป็นอย่างยิ่งที่ประเทศไทยได้รับความนิยมจากนักท่องเที่ยวทั่วโลก และได้รับการจัดอันดับให้เป็นจุดหมายปลายทางยอดนิยมอย่างต่อเนื่อง สะท้อนถึงความเชื่อมั่นและความพร้อมของแหล่งท่องเที่ยวไทยที่ดึงดูดนักท่องเที่ยวจากนานาประเทศ
โฆษกประจำสำนักนายกรัฐมนตรี กล่าวเพิ่มเติมว่า เว็บไซต์ Insider เลือกให้ประเทศไทยเป็น 1 ใน 23 สถานที่ที่ดีที่สุดในโลกสำหรับการท่องเที่ยวในปี 2023 เนื่องจากมีเทศกาลที่น่าสนใจตลอดทั้งปี โดยเฉพาะเทศกาลสงกรานต์และเทศกาลดนตรีฮิปฮอประดับโลก Rolling Loud Thailand 2023 ซึ่งจะจัดขึ้นในเดือนเมษายนนี้ นอกจากนี้ ประเทศไทยยังมีโรงแรมหรูมากมายในย่านธุรกิจของกรุงเทพมหานคร และยังเป็นสถานที่ที่เหมาะกับนักชิมนักชอปจากทั่วโลก
ทั้งนี้ สถานที่อื่น ๆ ที่ได้รับเลือกจากเว็บไซต์ Insider ได้แก่ ภูฏาน ออสเตรเลีย หมู่เกาะเคย์แมน ดูไบ (UAE) ลุ่มแม่น้ำลัวร์(ฝรั่งเศส) ญี่ปุ่น ลาสเวกัส(สหรัฐอเมริกา) บาหลี(อินโดนีเซีย) เมรีดา(เม็กซิโก) เกาะคานูอัน อิสตันบูล(ทูร์เคีย) โปรตุเกส สวิตเซอร์แลนด์ ซิชิลี(อิตาลี) กลาสโกว์(สกอตแลนด์) อียิปต์ โครเอเชีย อัลอูลา(ซาอุดิอาระเบีย) ชาร์ลสตัน(สหรัฐฯ) ฟีนิกซ์(สหรัฐฯ) ปารีส(ฝรั่งเศส) และซานฟรานซิสโก(สหรัฐฯ)
“นายกรัฐมนตรียินดีเป็นอย่างยิ่งที่ประเทศไทยได้รับการจัดอันดับจากหลากหลายเว็บไซต์ชื่อดังให้เป็นจุดหมายปลายทางยอดนิยมในการเดินทางมาท่องเที่ยวอย่างต่อเนื่อง นายกรัฐมนตรีเชื่อมั่นในศักยภาพและเสน่ห์ของไทย ที่ทำให้นักท่องเที่ยวหลงรักได้ไม่ยาก ประกอบกับชื่นชมการดำเนินงานของทุกหน่วยงานที่เกี่ยวข้องที่ได้ร่วมกันผลักดันโครงการต่าง ๆ เพื่อกระตุ้นให้เกิดการท่องเที่ยวในประเทศไทย และสร้างความเชื่อมั่นแก่นักท่องเที่ยวต่างชาติ รวมถึงขอบคุณคนไทยทุกคนที่เป็นเจ้าบ้านที่ดี มีมิตรไมตรี อันเป็นเอกลักษณ์โดดเด่นของคนไทยที่ดึงดูดนักท่องเที่ยวชาวต่างชาติ ทั้งนี้ นายกรัฐมนตรีเชื่อมั่นว่า ด้วยศักยภาพด้านการท่องเที่ยวของไทยจะสามารถดึงดูดนักท่องเที่ยวต่างชาติได้ตามเป้าหมายที่ตั้งไว้ 20 ล้านคน ในปี 2566 ซึ่งจะช่วยให้เกิดการกระจายรายได้สู่ท้องถิ่นและขับเคลื่อนเศรษฐกิจของประเทศให้เดินหน้าได้อย่างมั่นคง” นายอนุชาฯ กล่าว
วันอาทิตย์ที่ 22 มกราคม 2566
22/01/2566
“MOC Agri Mart” application launched for “farmer to consumer” direct marketing
“MOC Agri Mart” application launched for “farmer to consumer” direct marketing
January 20, 2023, Deputy Government Spokesperson Ratchada Thanadirek disclosed about the Government’s policy on online business for SMEs entrepreneurs in agricultural sector to promote direct marketing of agricultural produce without middlemen. Ministry of Commerce has now launched an application “MOC Agri Mart” as an option for farmers and consumers to sell and buy agricultural produce (e.g., vegetables, fruits, processed agro products, herbal products, etc.) 24/7. The application “MOC Agri Mart” is a collaboration between Ministry of Commerce and Ministry of Agriculture and Cooperatives under the “Agriculture produces - Commerce markets” scheme to boost export growth and elevate Thai agricultural sector as world’s agricultural produce and food hub.
The application “MOC Agri Mart” also provides information on community products, destinations for agro tourism, and other related information, and promotes direct online pre-order from farmers/producers/entrepreneurs to domestic/overseas consumers through provincial salesman (provincial commerce offices) and national salesman (commercial attaché) respectively, which will effectively help solve oversupply of produce in each season.
Those who are interested may download the application for free (both Android and iOS), or check out the website: www.mocagrimart.com.
วันอาทิตย์ที่ 22 มกราคม 2566
22/01/2566
รสอ.รก.รปอ.ณัฏฐิญาฯ ตรวจเยี่ยม สอจ.นครราชสีมา ย้ำบูรณาการการทำงานเชิงพื้นที่ สร้างความเข้มแข็งด้วยเกษตรอุตสาหกรรม
นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ตรวจเยี่ยมและมอบนโยบายให้ข้าราชการและเจ้าหน้าที่สำนักงานอุตสาหกรรมจังหวัดนครราชสีมา
เมื่อวันที่ 20 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ตรวจเยี่ยมและมอบนโยบายให้ข้าราชการและเจ้าหน้าที่สำนักงานอุตสาหกรรมจังหวัดนครราชสีมา โดยมี นายพุทธิกรณ์ วิชัยดิษฐ อุตสาหกรรมจังหวัดนครราชสีมา นางคนึงนิจ ทยายุทธ ผู้อำนวยการศูนย์ส่งเสริมอุตสาหกรรมภาคที่ 6 นายประสิทธิ์ ศรีพรหม ผู้อำนวยการสำนักงานอุตสาหกรรมพื้นฐานและการเหมืองแร่ เขต 6 ข้าราชการ และเจ้าหน้าที่ สำนักงานอุตสาหกรรมจังหวัดนครราชสีมา ให้การต้อนรับ ณ สำนักงานอุตสาหกรรมจังหวัดนครราชสีมา
ทั้งนี้ รสอ.รก.รปอ. ได้มอบแนวทางในการดำเนินงาน ภายใต้นโยบายของท่านปลัดกระทรวงอุตสาหกรรม (ดร.ณัฐพล รังสิตพล) โดยมุ่งการสร้างอุตสาหกรรมจังหวัดให้มีความแข็งแรง อันจะนำไปสู่ความแข็งแกร่งของกระทรวงอุตสาหกรรม รวมทั้งการให้ความสำคัญในด้านนวัตกรรมโดยเฉพาะจังหวัดที่มีพื้นที่ขนาดใหญ่และมีมหาวิทยาลัยหลายแห่ง ควรใช้ประโยชน์จากส่วนนี้ เพื่อประสานความร่วมมือ พร้อมบูรณาการการทำงานร่วมกัน ทั้งในด้านการบ่มเพาะงานวิจัยในด้านต่าง ๆ เพื่อให้เกิด Start Up ซึ่งจังหวัดนครราชสีมานับว่ามีพื้นฐานและความโดดเด่นในด้านการเกษตร สามารถผลักดันไปสู่การเป็น “เกษตรอุตสาหกรรม” ทำให้เกิดการสร้างงาน สร้างรายได้ในชุมชน ตลอดจนสามารถปั้นผลิตภัณฑ์ให้เป็นแบรนด์ชุมชนของตนเองได้ นอกจากนี้ ท่านปลัดกระทรวงฯ ยังได้กำชับถึงแนวทางการแก้ไขปัญหา PM 2.5 ด้วยการเสนอแนวทางในการรับซื้ออ้อยสด เพื่อลดการเผาอ้อย อันเป็นสาเหตุหนึ่งของปัญหามลพิษทางอากาศ โดยจะต้องมีการบูรณาการร่วมกันกับทางจังหวัด และกระทรวงมหาดไทย เพื่อการก้าวสู่เป็นเมืองอุตสาหกรรมเชิงนิเวศ
หลังจากนั้น รสอ.รก.รปอ. พร้อมคณะ ได้ลงพื้นที่ตรวจเยี่ยมการก่อสร้างของสำนักงานอุตสาหกรรมจังหวัดนครราชสีมาแห่งใหม่ ตั้งอยู่ที่ ตำบลปรุใหญ่ อำเภอเมือง จังหวัดนครราชสีมา รวมทั้ง เยี่ยมชมร้านวัชรไหมไทย ตำบลธงชัยเหนือ อำเภอปักธงชัย จังหวัดนครราชสีมา ซึ่งเป็นร้านจำหน่ายผ้าไหมชื่อดังของ อ.ปักธงชัย มีผ้าไหมให้เลือกมากมายหลายชนิด เช่น ผ้ามัดหมี่ ผ้าไหมพื้นเรียบ ผ้าไหมยกดอก ผ้าไหมลูกแก้ว ผ้าไหมสีธรรมชาติ และผ้าสำเร็จรูป เป็นต้น โดยทางร้านมีการพัฒนารูปแบบการทอ การตัดเย็บ และดีไซน์ให้มีความทันสมัย เพื่อให้เหมาะกับกลุ่มลูกค้าที่หลากหลาย
วันเสาร์ที่ 21 มกราคม 2566
21/01/2566
รปอ.สุรพลฯ ปิดอบรมหลักสูตร การเป็นข้าราชการที่ดี รุ่นที่ 20 สุดชื่นมื่น
นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 20
เมื่อวันที่ 20 มกราคม 2566 นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 20 โดยให้โอวาทแก่ข้าราชการทั้ง 57 คน มุ่งการทำงานให้กับราชการอย่างเต็มกำลัง ซึ่งส่งผลต่อภาพรวมและเกี่ยวเนื่องถึงประโยชน์ของบ้านเมือง และประชาชนทุกคน นอกจากการจะเป็นคนเก่งแล้ว จะต้องเป็นคนดี และมีจิตสาธารณะ มีการร่วมมือร่วมใจกันเป็นหนึ่งเดียวของข้าราชการทุกกรมในสังกัด เพื่อให้งานในภารกิจของกระทรวงอุตสาหกรรมสำเร็จตามเป้าหมาย รวมถึงการสร้างเครือข่ายการทำงานร่วมกัน ตามนโยบาย MIND ของท่านปลัดกระทรวงอุตสาหกรรม โดยเน้นให้เจ้าหน้าที่ใช้ "หัว" และ "ใจ" ทำงาน และปั้นอุตสาหกรรมคู่ชุมชน ภายใต้ 4 มิติ คือ การส่งเสริมธุรกิจอุตสาหกรรม การดูแลสังคมโดยรอบ การรักษาสิ่งแวดล้อม การกระจายรายได้สู่ประชาชน ทั้งนี้ รองปลัดฯ สุรพล ยังได้ร่วมถ่ายภาพกับข้าราชการที่ผ่านการฝึกอบรมฯ โดยมี นางอรวรรณ อัศวพันธ์ หัวหน้ากลุ่มพัฒนาทรัพยากรบุคคล ข้าราชการผู้ผ่านการฝึกอบรม และเจ้าหน้าที่ผู้จัดการฝึกอบรม ณ ห้องปาริชาต โรงแรมโกลเด้น ทิวลิป ซอฟเฟอริน กรุงเทพฯ
วันอาทิตย์ที่ 22 มกราคม 2566
22/01/2566
​รัฐบาลมั่นใจ e-Visa จะรองรับความต้องการชาวต่างชาติเดินทางเข้ามาท่องเที่ยวไทยเพิ่มขึ้น กระทรวงการต่างประเทศพัฒนาระบบต่อเนื่อง อำนวยความสะดวกอนุมัติผ่านออนไลน์
​รัฐบาลมั่นใจ e-Visa จะรองรับความต้องการชาวต่างชาติเดินทางเข้ามาท่องเที่ยวไทยเพิ่มขึ้น กระทรวงการต่างประเทศพัฒนาระบบต่อเนื่อง อำนวยความสะดวกอนุมัติผ่านออนไลน์ไม่ต้องยื่นเอกสาร ณ สถานทูต/สถานกงสุล
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่รัฐบาลได้เปิดประเทศรับนักท่องเที่ยวต่างประเทศหลังสถานการณ์โควิด19 คลี่คลาย โดยใช้นโยบายปฏิบัติต่อผู้เดินทางจากทุกประเทศอย่างเท่าเทียมไม่เลือกปฏิบัติ ได้สนับสนุนให้มีนักท่องเที่ยวจากทั่วโลกเดินทางเข้าสู่ประเทศไทยเพิ่มขึ้นอย่างต่อเนื่อง และคาดว่านักท่องเที่ยวจากประเทศจีนจะเพิ่มขึ้นอีกมากหลังจากรัฐบาลจีนผ่อนคลายมาตรการควบคุมการเดินทางตั้งแต่วันที่ 8 ม.ค. 66 และจะอนุญาตให้ประชาชนเดินทางออกไปท่องเที่ยวต่างประเทศเป็นหมู่คณะหรือกรุ๊ปทัวร์ได้ตั้งแต่ 6 ก.พ. 66 เป็นต้นไป โดยเริ่มต้นใน 20 ประเทศรวมถึงประเทศไทย
ทั้งนี้ เพื่อรองรับความต้องการเดินทางเข้าสู่ประเทศไทย รัฐบาลโดยกระทรวงการต่างประเทศได้พัฒนาระบบขอรับตรวจลงตรา(วีซ่า) เพื่ออำนวยความสะดวกให้ชาวต่างชาติ ที่ปัจจุบันสามารถขออนุญาตผ่านระบบออนไลน์ หรือ e-Visa ได้โดยไม่ต้องยื่นหรือส่งหนังสือเดินทางและเอกสารหลักฐานตัวจริงไปยังที่สถานเอกอัครราชทูตไทย หรือสถานกงสุลไทยในแต่ละประเทศ/เมือง ซึ่งรัฐบาลมั่นใจว่าระบบการให้วีซ่าที่สะดวกสบายจะรองรับความต้องการเดินทางเข้าประเทศไทยที่กำลังเพิ่มขึ้นในขณะนี้และระยะต่อไปได้เป็นอย่างดี
น.ส.ไตรศุลี กล่าวว่า จากการประชุมร่วมกันของหน่วยงานที่เกี่ยวข้องเพื่อกำหนดมาตรการรองรับการเดินทางเข้าประเทศไทย กระทรวงการต่างประเทศได้รายงานว่า การขออนุญาตเข้าประเทศไทยสำหรับชาวจีนปัจจุบันสามารถทำได้ทั้งการขอรับการตรวจลงตรา ณ ช่องทางอนุญาตของด่านตรวจคนเข้าเมือง (Visa on Arrival: VOA) ซึ่งอยู่ในอำนาจของสำนักงานตรวจคนเข้าเมือง(สตม.) และ การยื่นขอวีซ่าในต่างประเทศผ่านระบบ e-Visa ซึ่งอยู่ในอำนาจของกระทรวงการต่างประเทศ
สำหรับการใช้บริการเพื่อยื่น e-Visa สามารถเข้าไปที่เว็บไซต์ https://www.thaievisa.go.th โดยไม่ต้องยื่นหรือส่งหนังสือเดินทางและเอกสารหลักฐานตัวจริงไปที่สถานเอกอัครราชทูต/สถานกงสุล ซึ่งในเว็บไซต์จะรวมช่องทางการยื่นขอวีซ่าทุกประเภท มีการอธิบายขั้นตอนและมีวิดีทัศน์สาธิตการสมัครขอวีซ่าโดยละเอียด (https://thaievisa.go.th/video-user-manuals) หลังจากได้รับการอนุมัติ e-Visa แล้วจะมีไปรษณีย์อิเล็กทรอนิกส์ยืนยันส่งไปยังผู้ขอวีซ่า จากนั้นผู้ขอสามารถพิมพ์เอกสารยืนยันที่ได้รับทางไปรษณีย์อิเล็กทรอนิกส์ เพื่อนำไปแสดงต่อสายการบินและเจ้าหน้าที่ตรวจคนเข้าเมืองของไทยสำหรับตรวจสอบเมื่อเดินทางไปประเทศไทยต่อไป
วันอาทิตย์ที่ 22 มกราคม 2566
22/01/2566
โฆษกรัฐบาลเผยฐานะการเงิน-การคลังไทยแข็งแกร่ง! 3 เดือนแรกปีงบฯ  2566  จัดเก็บรายได้อยู่ที่ 6.33 แสนล้านบาท สูงกว่าประมาณการกว่า 7.36 หมื่นล้านบาท เศรษฐกิจส่งสัญญาณบวก
โฆษกรัฐบาลเผยฐานะการเงิน-การคลังไทยแข็งแกร่ง! 3 เดือนแรกปีงบฯ  2566  จัดเก็บรายได้อยู่ที่ 6.33 แสนล้านบาท สูงกว่าประมาณการกว่า 7.36 หมื่นล้านบาท เศรษฐกิจส่งสัญญาณบวก เตรียมปรับขยายตัวเป็นร้อยละ 3.5 - 4
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเผยฐานะการเงิน-การคลังของไทยมีความแข็งแกร่ง โดยกระทรวงการคลังเผยการจัดเก็บรายได้สุทธิในช่วงไตรมาสแรกของปีงบประมาณ 2566 (ตุลาคม – ธันวาคม 2565) จำนวน 633,139 ล้านบาท สูงกว่าประมาณการตามเอกสารงบประมาณ 73,586 ล้านบาท หรือร้อยละ 13.2 และสูงกว่าช่วงเดียวกันของปีก่อนร้อยละ 13.3 โดยได้รับแรงหนุนตามการขยายตัวอย่างต่อเนื่องของการบริโภค และการค้าระหว่างประเทศ และยังมีรายได้พิเศษจากการนำส่งทุนหรือผลกำไรส่วนเกินของทุนหมุนเวียน รายได้จากสัมปทานโทรศัพท์เคลื่อนที่ และใบอนุญาตคลื่นวิทยุ รวมทั้งอากรขาเข้าย้อนหลังตามคำพิพากษาคดี คาดว่า รายได้รัฐบาลในช่วงที่เหลือขอปีงบประมาณ 2566 จะยังคงขยายตัวได้ดีตามภาวะเศรษฐกิจ อย่างไรก็ดี การจัดเก็บรายได้ของกรมสรรพสามิตต่ำกว่าประมาณการ จากการปรับลดอัตราภาษีสรรพสามิตน้ำมันดีเซลเพื่อบรรเทาผลกระทบต่อค่าครองชีพของประชาชนเป็นการชั่วคราวจากราคาน้ำมันดิบในตลาดโลก ที่ทรงตัวอยู่ในระดับสูง ทั้งนี้ หากไม่รวมรายได้พิเศษของส่วนราชการอื่นและกรมศุลกากร ผลการจัดเก็บรายได้รัฐบาลสุทธิสูงกว่าประมาณการ 40,175 ล้านบาท หรือร้อยละ 7.2 และสูงกว่าช่วงเดียวกันของปีก่อนร้อยละ 7.3
โฆษกประจำสำนักนายกรัฐมนตรี กล่าวเพิ่มเติมว่า กระทรวงการคลังคาดการณ์ว่ารัฐบาลจะมีรายได้นำส่งคลัง 2.6 ล้านล้านบาท ขณะที่การเบิกจ่ายงบประมาณทั้งสิ้น 3.1 ล้านล้านบาท และมีการกู้เพื่อชดเชยการขาดดุลงบประมาณจำนวน 6.95 แสนล้านบาท ส่งผลให้เงินคงคลัง ณ สิ้นปีงบประมาณ 2566 มีจำนวนทั้งสิ้นกว่า 7.1 แสนล้านบาท เป็นระดับที่เพียงพอต่อการใช้จ่ายที่จำเป็นของภาครัฐ ภาพรวมฐานะการคลังในปีงบประมาณ 2566 มีความมั่นคงและเข้มแข็ง
“เศรษฐกิจไทยยังมีสัญญาณเป็นไปในทิศทางทางบวก โดยสำนักงานสภาพัฒนาการเศรษฐกิจและสังคมแห่งชาติ เตรียมทบทวนประมาณการณ์เศรษฐกิจไทยทั้งปี ซึ่งอาจจะขยายตัวได้ถึงร้อยละ 3.5 - 4 ตามแรงสนับสนุนจากอุปสงค์ภายในประเทศและการฟื้นตัวของภาคการท่องเที่ยวอีกด้วย” นายอนุชาฯ กล่าว
วันอาทิตย์ที่ 22 มกราคม 2566
22/01/2566
​ชวนตรวจสอบเลข อย. ก่อนซื้อผลิตภัณฑ์สุขภาพ ผ่านทางไลน์ [emailprotected]
​ชวนตรวจสอบเลข อย. ก่อนซื้อผลิตภัณฑ์สุขภาพ ผ่านทางไลน์ [emailprotected]
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลด้านการยกระดับคุณภาพบริการด้านสาธารณสุขและสุขภาพของประชาชน หน่วยงานภาครัฐที่เกี่ยวข้องได้มีการพัฒนาการให้บริการประชาชนเพื่อป้องกันการเจ็บป่วยมาอย่างต่อเนื่อง ซึ่งหนึ่งในปัญหาที่พบในปัจจุบัน คือผู้บริโภคหลงซื้อผลิตภัณฑ์สุขภาพที่อ้างสรรพคุณเกินจริง การผลิตไม่ได้มาตรฐาน ซึ่งนอกจากจะเป็นการเสียเงินโดยไม่เกิดประโยชน์แล้ว อาจจะเป็นอันตรายต่อสุขภาพได้ ดังนั้น เพื่อให้ประชาชนมีความมั่นใจในการเลือกใช้หรือเลือกรับประทานผลิตภัณฑ์ต่างๆด้วยความมั่นใจ เกิดประโยชน์จริง ที่สำคัญต้องไม่ถูกหลอกให้ซื้อผลิตภัณฑ์ที่เป็นอันตรายต่อร่างกาย สำนักงานคณะกรรมการอาหารและยา หรือ อย. จึงได้พัฒนาระบบการตรวจเลข อย.ผ่านทาง [emailprotected] ซึ่งใช้เวลาเพียงสั้นๆเท่านั้น โดยเข้าไปที่หน้าแชท กดเมนูตรวจสอบเลขผลิตภัณฑ์ แล้วพิมพ์เลข อย.ของผลิตภัณฑ์ให้ถูกต้อง ทั้งตัวอักษร ตัวพิมพ์ใหญ่ สัญลักษณ์ และตัวเลข โดยไม่ต้องเว้นวรรค ทั้งนี้ เมื่อระบบตรวจพบเลข อย. จะแสดงสถานะของผลิตภัณฑ์ หากไม่พบ ระบบจะแจ้งเตือนพร้อมคำแนะนำเบื้องต้น
จึงขอชวนประชาชนตรวจสอบเลข อย. ก่อนตัดสินใจซื้อผลิตภัณฑ์สุขภาพผ่านช่องทางไลน์ [emailprotected] อีกทั้ง อย่าได้หลงเชื่อในสรรพคุณโดยไม่พิจารณาให้รอบคอบ โดยเฉพาะสินค้าที่อ้างสรรพคุณครอบจักรวาล อาทิ ช่วยลดน้ำหนัก กระชับสัดส่วน ช่วยเพิ่มขนาดหน้าอก กระชับมดลูก ช่วยเพิ่มสมรรถภาพทางเพศ ช่วยกำจัดและขับสารพิษออกจากร่างกาย ช่วยให้ความจำดี เป็นต้น ผลิตภัณฑ์ที่มีการโอ้อวดเกินจริงเหล่านี้ อย. เคยตรวจพบว่ามีการปลอมปนตัวยาบางตัวที่ส่งผลข้างเคียงและเป็นอันตรายต่อผู้บริโภคได้ ดังนั้นหากพบเห็นการกระทำอันเป็นภัยต่อสังคม ประชาชนสามารถแจ้งเบาะแสได้ที่สายด่วน อย. 1556 ซึ่งทาง อย จะได้ตรวจสอบและดำเนินการทางกฎหมายต่อไป